Prenume si nume, adresa de mail, telefon
Chestionar pentru interviul de admitere

- Asociaţia Română de Psihologie Analitică -

1. Prezentaţi-vă autobiografia; elaboraţi şi aprofundaţi atât cât vă simţiţi confortabil cine sunteţi, atât subiectiv cât  şi din perspectiva a ceea ce este semnificativ în trecutul Dvs. şi, nu în ultimul rând, a modului cum aţi ajuns să aplicaţi pentru a vă forma în analiza jungiană. (500 - 800 cuvinte maxim).

2. Vă rugăm să ne împărtăşiţi sensul personal al condiţiei de psihoterapeut; daca este cazul aşa cum aţi practicat-o Dvs. până în prezent, sau aşa cum v-aţi imagina lucrând ca terapeut. Puteţi face acest lucru prezentând materialul unui caz personal care poate ilustra modul preferat de a lucra, sau puteţi elabora vorbind de oricare orientare preferată, inclusiv filosofică ori de principiile care vă ghidează (500 - 800 cuvinte maxim).

3. În situaţia în care sunteţi deja acreditat ca psiholog clinician, sau psihoterapeut într-o altă orientare, vă rugăm să elaboraţi în jurul temei: aria dificultăţilor în relaţiile terapeutice cu pacienţii sau clienţii prezenţi sau în din trecut. 

4. Vă rugăm  să vă afirmaţi punctul de vedere personal etic în ceea ce priveşte următoarele domenii: sexualitate, agresivitate, financiar, complicaţii în ataşamentul de pacienţi. Puteţi discuta experienţe semnificative.

5. În efortul de a ajunge să vă cunoaştem bine, vă rugăm să ne împărtăşiţi şi câteva aspecte speciale legate de viaţa Dvs.

6. Elaboraţi pe tema "mitului personal": există în legendele lumii, mitologie, basme etc. personaje care v-ar putea întruchipa sau care au sens special pentru Dvs.? Aţi avut în copilărie un basm preferat cu un erou cu care v-aţi identificat?

7. Elaboraţi sensul a ceea ce este "spiritualul" pentru Dvs.  

8. Discutaţi acele aspecte ale personalităţii care vă produc probleme, Dvs. personal sau altora din apropriere; cu ce probleme tip umbră luptaţi şi cum aţi procedat până acum (300 - 500 cuvinte maxim)?
9. Discutaţi unde şi cum aţi avut cele mai profunde satisfacţii; în cele mai întunecate momente unde aţi găsit lumină? 

10. Aţi fost vreodată internat sau tratat pentru vreo problemă psihologică sau psihopatologică? Vă rugăm să elaboraţi răspunsul (300 cuvinte maxim). 

11. Există vreun vis personal important pe care vi-l amintiţi? 
12. Aveţi preocupări şi realizări creative?

